25.02.2025

Lugupeetud kinnisasja omanik

Teie kinnistu(te)l (**66801:001:1587 – Seli-Koigi-Alu tee, 65401:002:1390 - 20242 Koikse-Jalase-Riidaku tee)** on kätte jõudnud Elektrilevi liinikoridoride hooldustööde aeg. Elektrivõrgu ümbrust on vaja hooldada, et tagada elektrivõrgu, maaomanike vara, keskkonna ja inimeste ohutus ning ennetada katkestusi elektrivõrgus, mille võivad põhjustada puude langemine või okste kasvamine liinidesse.

Anname teada, et tuleme vajalikke töid tegema 03.03.2025 kuni 31.05.2025.

Kaitsevööndi ulatus teie kinnistul asuva alajaama ümber ja/või kinnistut läbivast elektriliinist on mõlemale poole **10m.**

Hooldustöid teeme elektrivõrgu kaitsevööndi ulatuses. Vajadusel langetame kaitsevööndist väljajäävaid elektrivõrgule ohtlikke puid (näiteks kalduolevaid, mädanenud, kuivanud).

Tööde käigus tekkivad raiejäätmed (kuni 8 cm rinnasdiameetriga puud, põõsad, puude oksad ja ladvad) koondame liini kaitsevööndis vallidesse (ei veeta kaitsevööndist välja).

Ümarmaterjali (alates 8 cm rinnasdiameetriga puud) lõikame minimaalselt 3 m pikkuseks või Teie poolt enne tööde algust teatatud mõõtu (alates 3 m) ja ladustame kinnisasja piires.

Palume enne tööde teostamise algust teada anda ümarmaterjali täpne ladustamise koht kinnisasja piires ja ümarmaterjali soovitud pikkus. Kui ümarmaterjali ladustamise osas töödega alustamise hetkeks info puudub, siis koondame ümarmaterjali liini kaitsevööndist välja jäävale alale kaitsevööndi lähedale. Hilisemat ümberladustamist ei teostata.

Tööde läbiviimiseks kasutatakse rasketehnikat, mis võib tekitada maapinnale roopad, kuid leiame tööde järgselt sobiva lahenduse roobaste tasandamiseks. Tasandamistöid tehakse ilmastikku ja teisi asjaolusid arvestades sobival ajal, näiteks talvel roopaid ei tasandata. Seetõttu ei pruugi tasandamistööd toimuda koheselt pärast tööde lõppemist.

Ootame teie tagasisidet ümarpuidu soovitud pikkuse ja ladustamise koha kohta **hiljemalt 05.03.2025** meie koostööpartneriga SEGESMENT OÜ kontaktidel: info.segesment@gmail.com või +372 53741988.

Liinikoridoride hooldustööde kohta saate rohkem infot lugeda Elektrilevi kodulehelt [https://elektrilevi.ee/et/maaomanikule/liinide-hooldus](https://eur03.safelinks.protection.outlook.com/?url=https%3A%2F%2Felektrilevi.ee%2Fet%2Fmaaomanikule%2Fliinide-hooldus&data=05%7C02%7CAnneli.Sugis%40elektrilevi.ee%7C98879573346246bc6bc108dd2fee613f%7C15cd778b2b284ebc956cb5977a36cd28%7C0%7C0%7C638719425587720441%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=21Zm2E3d94oeBOzPDRN0TjRQAcYKHXf11bBo1TQxFck%3D&reserved=0).

Meeldivat koostööd soovides

SEGESMENT OÜ

Elektrilevi OÜ volitatud esindaja